Sirena e vogël (1989)

Sirena e vogël (titulli origjinal: The Little Mermaid) është një film i animuar amerikan i vitit 1989, prodhuar nga Walt Disney Feature Animation dhe shpërndarë nga Walt Disney Pictures. Është filmi i 28-të i animuar nga kompania e Walt Disney, i bazuar në përrallën e njohur daneze me të njëjtin titull nga Hans Christian Andersen. Me regji dhe skenar të Ron Clements e John Musker, Sirena e vogël tregon historinë e një sirene të bukur e cila ëndërron që të bëhet njeri. Filmi ka arkëtuar mbi 211 milionë dollarë në mbarë botënhttp://www.boxofficemojo.com/movies/?page=releases&id=littlemermaid.htm dhe shënoi fillimin e epokës të njohur si Disney Renesanca.

Përmbajtja
Ariel, një princeshë sirenë gjashtëmbëdhjetë vjeçare, është e pakënaqur me jetën nënujore dhe është kurioze për botën njerëzore. Së bashku me mikun e saj më të ngushtë, peshkun Flander, Ariel koleksionon objekte njerëzore nga më të ndryshmet me ndihmën e pulëbardhës, Llafazanit.

Një natë, Ariel dhe Flander udhëtojnë në sipërfaqen e oqeanit për të shikuar festimin e ditëlindjes së princit Erik në një anije, ndërsa gaforrja Sebastian i ndjek nga pas fshehurazi. Ariel sapo e sheh princin, bie menjëherë në dashuri. Po për fat të keq festa ndërpritet nga një stuhi e fuqishme e cila e thyen dhe e shkatërron anijen. Ariel e shpëton princin nga mbytja dhe e dërgon në breg. Ajo i këndon atij dhe sapo Eriku zgjohet, ajo largohet dhe futet në det. I magjepsur nga bukuria e zërit të saj, Eriku betohet se do ta gjejë vajzën që i ka shpëtuar jetën.

Ariel menjëherë shkon për vizitë tek Ursula, shtriga e detit, dhe i lutet asaj që ta shndërrojë në njeri. Shtriga pranon, mirëpo si këmbim i kërkon zërin e saj dhe i jep 3 ditë kohë që ta bëjë princin të dashurohet me të. Ariel pranon dhe ngjitet në sipërfaqe ku takon princin Erik dhe së bashku drejtohen për në kështjellën e tij. Edhe pas shumë mundimeve të Ursulës për t'ia prishur mundimet që bën Arieli, dashuria përsëri triumfon. Ariel dhe Erik martohen dhe jetojnë të lumtur e të gëzuar së bashku në jetë të jetëve.

Zërat
RoliZëri në origjinalDubluar në shqipAriel  Jodi Benson  Manjola MerlikaPrinci Erik  Christopher Daniel Barnes  Dritan BoriçiUrsula  Pat Carroll  Ema AndreaSebastian  Samuel E. Wright  Neritan LiçajFlander  Jason Marin  Andia XhungaMbreti Triton  Kenneth Mars  Andon QesariLlafazani  Buddy Hackett  Arben DerhemiGrimsbi  Ben Wright  Ahmet PashaKarlota  Edie McClurg  Jetmira DushaMotrat e Arielit  Kimmy Robertson  Caroline Vasicek  Luljeta Bitri  Alma KoleciShef Luis  René Auberjonois  Genc Fuga

Animacioni
Më shumë para dhe rezerva iu dedikuan Sirenës së vogël se ndonjë filmi tjetër nga Disney për dekada të tëra. Përveç objektit kryesor të animimit që ndodhej në Kaliforni, gjatë këtij projekti Disney hapi edhe një objekt tjetër animimi në Floridë, tek Walt Disney World. Mbikëqyrësit e animacionit për Arielin ishin Glen Keane dhe Mark Henn, Duncan Marjoribanks për Sebastianin, Andreas Deja për Tritonin dhe Ruben Aquino për Ursulën. Sirena e vogël ishte Disney filmi i fundit që përdori metodën tradicionale të ngjyrosjes me dorë. Filmat e ardhshëm të Disney-t filluan të përdornin një metodë dixhitale të ngjyrosjes dhe kombinimi i vizatimeve u zhvillua nga Pixar i quajtur CAPS.

Muzika
Sirena e vogël konsiderohet si filmi që solli Broadway në filma vizatimorë. Alan Menken kompozoi kolonën zanore në bashkëpunim me Howard Ashman, që i solli edhe çmimin Academy për muzikë. Në vitin 2006 u lëshua edicioni platinum i Sirenës së vogël, me këngë të ri-kënduara nga këngëtarë të njohur të asaj kohe si: Ashley Tisdale, Raven-Symoné, Jonas Brothers dhe Jessica Simpson.

Shënime

Referime

Lidhje të jashtme

 Faqja zyrtare

Kategoria:Filma 1989
Kategoria:Filma të animuar amerikanë
Kategoria:Filma të animuar për fëmijë
Kategoria:Filma anglisht të viteve 1980
Kategoria:Filma me regji nga John Musker
Kategoria:Filma me regji nga Ron Clements
Kategoria:Filma me skenar nga Howard Ashman
Kategoria:Filma me skenar nga John Musker
Kategoria:Filma me skenar nga Ron Clements
Kategoria:Filma të prodhuar nga John Musker
Kategoria:Filma të Walt Disney Animation Studios